Martellidendron

Martellidendron ialah genus tumbuhan berbunga dalam keluarga Pandanaceae, tempatan di Seychelles dan Madagascar. Ia menyerupai palma, namun tidak berkait rapat dengannya. Genus Martellidendron, yang sebelumnya dianggap ceraian bagi genus Pandanus pada 1951 oleh Rodolfo Emilio Giuseppe Pichi-Sermolli, kemudian menjadi subgenus pada 1974. Ia akhirnya diasing keluar pada 2003 atas dasar kajian filogenetik menggunakan butir penjujukan DNA kloroplas.

Nama genus Martellidendron adalah sempena Ugolino Martelli (1860–1934), yang merupakan seorang ahli botani, biologi dan mikologi Itali, ditambah kata Yunani dendron untuk "pokok".

Genus ini diterap lilit oleh Martin Wilhelm Callmander dan Philippe Chassot dalam Taxon jil.52 (Isu 4) di halaman 755-762 pada 2003.

Morfologi
Tumbuhan Martellidendron berumah dua, yang mana bunga jantan dan betinanya ada di pokok berasingan. Bunga jantannya ada banyak sulur bunga (sebanyak 100), dan tumbuh dalam perbungaan yang terdiri daripada bulir dikelilingi oleh sari salut. Setelah bunga betinanya matang, ia bercantum menjadi buah majmuk yang bujur atau sfera. Buah tunggalnya pepauh dengan dua kebuk.

Spesies
Martellidendron mengandungi enam spesies;
Martellidendron androcephalanthos 
Martellidendron cruciatum 
Martellidendron gallinarum 
Martellidendron hornei 
Martellidendron karaka 
Martellidendron kariangense 

Rujukan

Pautan luar
 Images Google